สุสานหลวงตะวันออกแห่งราชวงศ์ชิง

สุสานหลวงตะวันออกแห่งราชวงศ์ชิง (จีน: 清東陵; พินอิน: Qīng Dōng líng; แมนจู:ᡩᡝᡵᡤᡳ ᡝᡵᡤᡳ ᠮᡠᠩᡤᠠᠨ; dergi ergi munggan; อังกฤษ: Eastern Qing tombs) หรือ "ชิงตงหลิง" เป็นสถานที่ฝังพระศพจักรพรรดิแห่งราชวงศ์ชิง อยู่ห่างจากกรุงปักกิ่งไปทางตะวันออกเฉียงเหนือ 125 กิโลเมตร ตั้งอยู่ที่เมืองจวินฮว่า มณฑลเหอเป่ย เป็นสุสานที่มีขนาดใหญ่ที่สุด สมบูรณ์ที่สุดและได้รับการอนุรักษ์ไว้อย่างดีที่สุดในประเทศจีน สุสานแห่งนี้เริ่มต้นสร้างขึ้นในสมัยจักรพรรดิซุ่นจื้อ เป็นที่ฝังพระบรมศพของจักรพรรดิ 5 พระองค์ คือ จักรพรรดิซุ่นจื้อ จักรพรรดิคังซี จักรพรรดิเฉียนหลง จักรพรรดิเสียนเฟิง จักรพรรดิถงจื้อ จักรพรรดินี 15 พระองค์ เช่น ซูสีไทเฮา ซูอันไทเฮา และจักรพรรดินีเซี่ยวจฺวัง พระพันปีหลวง (พระมารดาของจักรพรรดิซุ่นจื้อ) พระสนม 136 คน องค์ชายอีก 3 องค์และองค์หญิงอีก 2 องค์ สุสานล้อมรอบด้วยภูเขา Changrui, Jinxing, Huanghua และ Yingfei Daoyang สุสานซับซ้อนทอดยาวไปทั่วพื้นที่ทั้งหมด 80 ตารางกิโลเมตร (31 ตารางไมล์) สุสานหลวงแห่งนี้ได้รับการขึ้นทะเบียนเป็นมรดกโลกในการประชุมคณะกรรมการสมัยที่ 24 ของยูเนสโก เมื่อปี ค.ศ. 2000 และได้มีการขึ้นทะเบียนเพิ่มเติมเมื่อปี ค.ศ. 2003 และ ค.ศ. 2004 อ้างอิง http://www.shanghaidaily.com/nation/4-suspected-tomb-raiders-held-in-Hebei/shdaily.shtml http://www.shanghaidaily.com/nation/Tomb-raiders-jailed-in-Liaoning-Province/shdaily.shtml http://en.yibada.com/articles/150258/20160810/china-s-historical-relics-preserved-local-government-punishes-tomb-raiders.htm